David Uzochukwu
David Ejikeme Uzochukwu (tí a bí ní ọjọ́ kẹwàá oṣù Kejìlá ọdún 1998) jẹ́ olùyàwòrán ọmọ orílẹ̀-èdè Austria àti  ọmọ orílẹ̀-èdè Nàìjíríà bákannáà ẹni tí ó jẹ́ wípé àwòrán fọ́tòyíyà ni ó dojú kọ jùlọ. Brussels àti Berlin ni Uzochukwu ń gbé. Ó jẹ́ ókan lára àwọn queer.
David Ejikeme Uzochukwu ni wọ́n bí ní Innsbruck, Austria. Ìyá rẹ jẹ́ ọmọ orílẹ̀-èdè Austria nígbàtí bàbá rẹ jẹ́ ọmọ orílẹ̀-èdè Nàìjíríà. Innsbruck ni wọ́n ti tọ́ọ dàgbà kí ó tó wà lọ sí Luxembourg àti Brussels . Láti ìgbà náà ni ó ti ń gbé ní Vienna àti Berlin níbití ó ti gba oyè àkọ́kọ́ lórí àwòrán yíyà nínú philosophy ní ilé-ẹ̀kọ́ gíga Humboldt Yunifásítì tí ó wà ní Berlin.
Uzochukwu bẹ̀rẹ̀ pẹ̀lú yíya àwòrán ara ẹni kí ó to dí wípé ó dàgbà sókè síi láti máa ya àwọn àwòrán ní ti ìṣẹ̀dá. Iṣẹ́ fọ́tòyíyà rẹ ma ń dá lórí dídàpọ̀ iṣẹ́ tí ó ti parí mọ́ àwọn àwòrán tí wọ́n fi ara jọ wọn, tí ó jẹ́ pé nígbà gbogbo ni ó ma ń fún àwọn àwòrán ní ìyàsọ́tọ̀ tí ó ma ń dúró lára rẹ ní ìfihàn ara ti èéfín, àwọsánmà, omi àti iná. Àwọn àwòrán rẹ tí ó jẹ́ gidi ma ń ṣe àfihàn, fún àpẹrẹ àwọn àwọsánmà búlúù tí ó di ògiri, àwọn kirisita tí ó lééfòó ní àárín afẹ́fẹ́, Iyanrìn folkano tí ó di oun ìtùnú, tàbí ẹ̀jẹ̀ tí ó yípadà sí ìbòjú.
Nígbàgbogbo ni iṣẹ́ rẹ ma ń darí àwọn àkíyèsí sí orí ẹlẹ́yàmẹyà àti queerness. Ní Amsterdam àì fọjúrí, fún àpẹrẹ ó ṣe àfihàn oríṣiríṣi àwọn fọ́tò tí wọ́n lo àpẹrẹ àwòrán ẹ̀dá omi humanoid tí wọ́n ní àwọn ìyẹ̀, àwọn ìrù, tàbí eyín tí ó mú. Ní ọdún 2019, Uzochukwu tí sọ pé àwọn iṣẹ́ yìí ṣe àfihàn ìgbàsílẹ̀ "dúdú", láti ní érò ìnilára ti ẹlẹ́yàmẹ̀yà tí wọ́n ti pàṣẹ lé lórí, àti láti ṣe rere láìbìkítà.
Iṣẹ́ rẹ tuntun tí ó ṣe ni ayẹyẹ ìṣẹ̀dá àwòrán ti orílẹ̀-èdè Nàìjíríà. Àwòrán kọ̀ọ̀kan ń ṣe àpèjúwe lórí 'agbára ìdálọ́wọ́dúró ti àwọn ayàwòrán yìí ma ń sábà ti kí àwọn ǹkan lè ṣẹlẹ̀.
Àwọn tí wọ́n jẹ́ àwòkọ́ṣe fún iṣẹ́ rẹ ni àwọn bíi olùyàwòrán ọmọ orílẹ̀-èdè Amẹ́ríkà, Gregory Crewdson àti ayàwòrán ọmọ orílẹ̀-èdè Kenya tí ó tún jẹ́ ọmọ orílẹ̀-èdè Amẹ́ríkà bákannáà, wangechi Mutu, tí àwọn iṣẹ́ wọn jẹmọ́ àwọn ilé-ayé ti ara ẹni tí ó sọ nípa akọ àti abo, ẹlẹ́yàmẹyà, ìtàn àwòrán àti ìdánimọ̀ ara ẹni.
Ní ọdún 2016, ọ̀kan nínú àwọn iṣẹ́ rẹ, "A Familiar Ruin" ni wọ́n ṣe àfihàn rẹ ní BOZAR, tíí ṣe ibi tí wọ́n yá sọ́tọ̀ fún ìtanràn àwòrán gégé bíi ara ipa ti ìṣàfihàn ẹgbẹ́ tí wọ́n pè ní "Dey Your Lane"!, tí ọmọ orílẹ̀-èdè Nàìjíríà, Azu Nwagbogu ṣe ìtọ́jú rẹ.Uzochukwu bẹ̀rẹ̀ síní ya fọ́tò láti ìgbàtí ó ti wà ní èwe. Nígbàtí ó pé ọmọ ọdún mẹ́wàá ó ti mọ fọ́tò yíyà dáradára nítorí pé ó ma ń lo kámẹ́rà ìyá rẹ láti fiya fọ́tò. Ó bẹ̀rẹ̀ pínpín àwọn fọ́tò rẹ káàkiri nígbàtí ó pé ọmọ ọdún mẹ́tàlá. Ní ọmọ ọdún mẹ́rìndínlógún, Uzochukwu ti di ọ̀jọ̀gbọ́n nínú fọ́tò yíyà tí ó sì fi ọwọ́ sí ìwé àdéhùn pẹ̀lú Iconoclast Image àti Gallery 8. Nígbàtí Uzochukwu di ọmọ ọdún mẹ́tàdínlógún, FKA Twigs múu lọ sí ìlú Mexico láti lọ ya ìpolongo pàtàkì kan fún Nike.
Uzochukwu ti ṣe àwọn ìpolongo fún àwọn oníbàárà bíi Adobe Photoshop, The Paris Opera (Opéra National de Paris), Dior, Nike, Iris van Herpen, àti World Wildlife Fund. Ó sì tún ti ṣe iṣẹ́ pẹ̀lú àwọn ayàwòrán bíi FKA Twigs, Ibeyi, Benjamin Clementine, Labrinth, Little Gragon àti Pharell Williams.
Ní ọdún 2014, wọ́n pe Uzochukwu ní EyeEm gẹ́gẹ́ bíi olùyàwòrán tí ó tayọ fún ti ọdún yìí, àti ọ̀kan lára ìdánilẹ́kọ̀ọ́ ti Flick ogún lábẹ́ẹ ogun. Ní ọdún 2015, ó wà lára àwọn díẹ̀ tí wọ́n yàn fún Adobe Photoshop's márùndínlógún lábẹ́ẹ márùndínlógún, ó sì gba àmì ẹ̀yẹ akẹ́kọ̀ọ́ fún fọ́tò yíyà ti Canon x Exhibitr. Ní ọdún 2019, wọ́n yàn án fún CPH:LAB 2019/2020, èyí tíí ṣe ètò ìdàgbàsókè tálẹ̀ntì ti CPH:DOX àjọyọ̀ ìwé ìtàn káríayé Copenhagen.